“ทองไทย” พุ่ง 200 บาท ตามตลาดโลก ขานรับมาตรการกระตุ้นศก. สหรัฐ รอบใหม่คืบ
“ทองไทย” พุ่ง 200 บาท ตามตลาดโลก ขานรับมาตรการกระตุ้นศก. สหรัฐ รอบใหม่คืบ 
“ทองไทย” พุ่ง 200 บาท ตามตลาดโลก ขานรับมาตรการกระตุ้นศก. สหรัฐ รอบใหม่คืบ
9 ต.ค. 2563

สมาคมค้าทองคำ รายงานราคาทอง (96.5%) วันนี้ (9 ต.ค.63) เมื่อเวลา 09.25 น.ที่ผ่านมา ปรับขึ้น 200 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี (8 ต.ค.) ที่มีการประกาศราคาทั้งหมด 3 รอบ รวมราคาปรับลดลงเล็กน้อย 50 บาท
โดยราคาทองคำแท่งวันนี้ รับซื้ออยู่ที่บาทละ 28,000.00 บาท ขายออกที่ราคาบาทละ 28,100.00 บาท
ทองรูปพรรณ รับซื้ออยู่ที่ราคาบาทละ 27,500.24 บาท ขายออกที่บาทละ 28,600.00 บาท
ราคาทองคํา Spot เช้านี้เคลื่อนไหวที่บริเวณ 1,906 ดอลลาร์ หลังจากปิดตลาดเมื่อคืนที่ผ่านมาเพิ่มขึ้น 4.3 ดอลลาร์ สู่ระดับ 1,895.1 ดอลลาร์ ขานรับความคืบหน้าในการออกมาตรการกระตุ้นเศรษฐกิจของสหรัฐ หลังจากประธานาธิบดีโดนัลด์ ทรัมป์ แสดงมุมมองบวกว่า มีแนวโน้มสูงที่ทำเนียบขาวจะบรรลุข้อตกลงกับพรรคเดโมแครตเพื่อออกมาตรการกระตุ้นเศรษฐกิจรอบใหม่
นอกจากนี้ การเปิดเผยจำนวนผู้ยื่นขอรับสวัสดิการว่างงานรายสัปดาห์ของสหรัฐที่เพิ่มขึ้นเกินคาด 840,000 ราย มากกว่าที่คาดการณ์ 825,000 ราย เป็นอีกปัจจัยหนุนแรงซื้อทองคำ